CB Gran Canaria

O Club Baloncesto Gran Canaria - Claret, S.A.D., coñecido tamén coma Dreamland Gran Canaria por motivos de patrocinio, é un equipo profesional de baloncesto español con sede na cidade das Palmas de Gran Canaria, nas Illas Canarias. Fundado en 1963 co nome de Colegio Claret, actualmente xoga na Liga ACB. Desde 2014, tras deixar o Centro Insular de Deportes, o equipo disputa os seus partidos como local no Gran Canaria Arena, recinto con capacidade para acoller 11 500 espectadores.

 Historia 
O actual CB Gran Canaria naceu no ano 1963 dentro do Colexio Claret, e durante moitos anos xogou co nome de dita entidade. Tralos bos resultados nas competicións escolares, decidiu federar ao equipo, que pasou a integrarse na Segunda División. Até o ano 1984, p seu primeiro equipo militaría nesa categoría, e é ese mesmo ano cando se decide a confeccionar uns estatutos propios para ter personalidade xurídica independente. Ditos estatutos son aprobados o 22 de maio de 1985 polo que o equipo pasa a denominarse Claret Club de Baloncesto.

Na temporada 1984−85 acada o ascenso á Liga ACB, baixo a denominación de Claret Bofill e xogando os seus partidos no Pavillón Municipal de Tamaraceite debuta na máxima categoría, que non pode conservar, baixando de novo á Primeira División B. Ascende de novo á Liga ACB na temporada 1987−88, pasando na temporada seguinte a denominarse C.B. Gran Canaria nun intento de reivindicar ao Club como expoñente de onde asenta á súa masa social. No seu regreso á ACB, estrea novo pavillón en setembro de 1988, o Centro Insular de Deportes. Tras dúas temporadas na ACB, descendeu novamente á Primeira División B para recuperar de novo a súa praza na máxima categoría na temporada 1991−92.

Por esixencias do Consello Superior de Deportes faise de obrigado cumprimento a transformación do club en Sociedade Anónima Deportiva, a cal se constitúe o 30 de xuño de 1992 logo dun apoio incondicional por parte das institucións locais (Cabido de Gran Canaria, Concello,...) e o accionariado privado. Logo de varias temporadas na categoría de prata do baloncesto español (Primeira División e Liga EBA), na temporada 1994-95, o actual Gran Canaria lograba o campionato da Liga EBA e o ascenso automático por cuarta vez á Liga ACB. Dende aquela militou na máxima categoría do baloncesto español de xeito ininterrompido.

A temporada 2006−07 supuxo a duodécima participación consecutiva na Liga ACB. Foi a temporada onde obtivo o maior número de vitorias (23) e na que se conseguiu permanecer imbatido en toda a segunda volta da fase regular da ACB, no Centro Insular de Deportes. O Gran Canaria participou por sexto ano nos play-off (quinto ano consecutivo), na fase final da Copa do Rei (quinta temporada e terceira consecutiva) e un ano máis (o terceiro) na competición europea, a Copa da ULEB. Na temporada 2007−08 non se conseguen os obxectivos iniciais, quedando fora da fase final da Copa do Rei e dos play-off finais, obtendo un noveno posto que permite ao club participar na Copa da ULEB, na súa actual denominación de Eurocup.

Na temporada 2008−09 o equipo logrou ser líder durante unha xornada logo de vencer ao Unicaja Málaga no Centro Insular de Deportes, finalizando unha grande primeira volta na que se conseguen 10 vitorias, o equipo clasifícase para disputar a Copa do Rei disputada no Pazo de Deportes da Comunidade de Madrid, onde cae en cuartos de final ante o Unicaja Málaga. Durante a segunda volta lógranse outras 10 vitorias que clasifican ao equipo para os play-off polo título. O seu rival en cuartos de final foi o seu verdugo na Copa o Unicaja de Málaga. No primeiro partido en Málaga houbo vitoria 90-96, mais o Unicaja remontou gañando no CID e o terceiro e último partido en Málaga, o que supuxo a eliminación. Esta será lembrada pola consecución de 12 vitorias consecutivas como local, sendo o mellor rexistro do equipo na ACB, e igualando con 7 vitorias consecutivas a marca acadada na temporada 2005-06. O sexto posto final permítelle xogar unha vez máis en competición europea.

En [[[2014]] o equipo estrea un novo pavillón, o Gran Canaria Arena, o cal conta con capacidade para 11 500 espectadores. Entre o ano de inauguración do pavillón e 2018 o equipo consegue particpar de forma consecutiva en catro EuroCups, sendo finalista da edición de 2015, onde perderon na final por 66–91 e 83–64 ante o Khimki ruso. En 2018 o equipo chega as semifinais da ACB e consegue a súa participación na Euroliga 2018-19. Porén, o equipo acaba cun rexistro de 8−22, moi lonxe de clasficarse aos play-offs.

 Patrocinios 
Por motivos de patrocinio, o club tivo diversos nomes ao longo da súa historia.
 Canarias Telecom (1999–2002)
 Auna Gran Canaria (2002–2004)
 Gran Canaria Grupo Dunas (2006–2007)
 Kalise Gran Canaria (2007–2009)
 Gran Canaria 2014 (2009–2012)
 Herbalife Gran Canaria (2012–2021)

 Xogadores 
 Cadro actual 

 Dorsais retirados 
 Dorsais retirados polo Gran Canaria N°XogadorPosiciónEtapa 20  Jim Moran  Ala   2001–2011

 Destacados 

 Pepón Artiles
 David Brabender
 Mario Fernández
 Xavi Fernández
 Berni Hernández
 Roberto Íñiguez
 Gonzalo Martínez
 Joan Pera
 Berdi Pérez
 Xavi Rabaseda
 Sitapha Savané
 Fran Vázquez
 Víctor Baldo
 Jorge Racca
 Brad Newley
 Jean Marc Jaumin
 Walter Tavares
 Carl English
 James Augustine
 Albert Burditt
 Jaycee Carroll
 Brian Clifford
 Bud Eley
 Marcus Goree
 Bernard Hopkins
 Jimmie Hunter
 Hutch Jones
 Billy Keys
 Warren Kidd
 Jason Klein
 Jay Larrañaga
 Larry Lewis
 Bo McCalebb
 Will McDonald
 Kenny Miller
 Jim Moran
 John Morton
 Marcus Norris
 Tom Scheffler
 Greg Stewart
 Ime Udoka
 Jackson Vroman
 Shaun Vandiver
 Rex Walters
 Harper Williams
 Kennedy Winston
 Nik Caner-Medley
 CJ Wallace
 Ioannis Bourousis
 Kornél Dávid
 Vincenzo Esposito
 Pat Burke
 Gal Mekel
 Anžejs Pasečņiks
 Kirk Penney
 Joel Freeland

 Adestradores 
A seguinte é unha lista dos adestradores do Gran Canaria desde 1985.

  Joaquín Costa (1985–1990)
  Manolo Hussein (1990–1992)
  Trifón Poch (1992–1994)
  Roberto Orellana (1994–1995)
  Manolo Hussein (1995–2002)
  Pedro Martínez (2002–2005)
  Salva Maldonado (2005–2009)
  Pedro Martínez (2009–2014)
  Aíto García Reneses (2014–2016)
  Luis Casimiro (2016–2018)
  Salva Maldonado (2018)
  Víctor García (2018−2019)
  Pedro Martínez (2019)
  Fotios Katsikaris (2019–2020)
  Porfirio Fisac (2020–2022)
  Jaka Lakovič (2020–2022)

 Palmarés 
Supercopa
 Campións (1): 2016
 Subcampións (2): 2017

 Historial 
AnoNivelLigaCopa do ReiOutras copasCompeticións europeas1962–63 3  2ª División 7º1963–64 3  2ª División 9º1964–65 3  2ª División 7º1965–66 3  2ª División 8º1966–67 3  2ª División 10º1967–68 3  2ª División 7º1968–69 3  2ª División 8º1969–70 3  2ª División 5º1970–71 3  2ª División 10º1971–72 3  2ª División 3º1972–73 3  2ª División 3º1973–74 3  2ª División 5º1974–75 3  2ª División 7º1975–76 3  2ª División 7º1976–77 3  2ª División 7º1977–78 3  2ª División 8º1978–79 3  2ª División 8º1979–80 3  2ª División 6º1980–81 3  2ª División 10º1981–82 3  2ª División 10º1982–83 3  2ª División 7º1983–84 3  2ª División2º1984–85 2  1ª División B2º 19–71985–86 1 ACB15º 8–231986–87 2  1ª División B 3º 22–121987–88 2  1ª División B3º 31–161988–89 1 ACB 18º 20–19Oitavos de final1989–90 1 ACB23º 15–29Primeira rolda1990–91 2  1ª División1º 31–111991–92 1 ACB23º 14–30Primeira rolda1992–93 2  1ª División 9º 20–181993–94 2  1ª División 5º 21–141994–95 2  Liga EBA 29–101995–96 1 ACB 14º 16–221996–97 1 ACB 12º 17–171997–98 1 ACB 10º 15–191998–99 1 ACB 14º 13–211999–00 1 ACB 7º 19–18Cuartos de final2000–01 1 ACB 13º 12–223 Copa Korać    1–12001–02 1 ACB 16º 10–242002–03 1 ACB 5º 21–16Cuartos de final2003–04 1 ACB 7º 18–202 ULEB Cup    8–42004–05 1 ACB 8º 20–18Cuartos de final2 ULEB Cup    6–42005–06 1 ACB 5º 20–17Cuartos de final3 FIBA Eurocup    3–32006–07 1 ACB 6º 22–16Cuartos de final2 ULEB Cup    5–72007–08 1 ACB 9º 16–182 ULEB Cup    10–42008–09 1 ACB 6º 21–14Cuartos de final2 EuroCup    4–42009–10 1 ACB 8º 17–19Supercopa  2 EuroCup    9–52010–11 1 ACB 6º 21–15Cuartos de final2 EuroCup    8–62011–12 1 ACB 14º 13–212 EuroCup    4–22012–13 1 ACB 4º 21–19Semifinais2013–14 1 ACB 5º 23–14Cuartos de final2014–15 1ACB 8º 18–18Cuartos de final2 Eurocup 2º  21–32015–16 1ACB 5º 22–15SubcampiónSupercopa  2 Eurocup SF  16–62016–17 1ACB 7º 22–13Cuartos de finalSupercopa 1º2 EuroCup    11–52017–18 1ACB 4º 22–18SemifinaisSupercopa 2º2 EuroCup    9–92018–19 1ACB 12º  14–20 1 Euroliga    8–222019–20 1ACB 11º  13–14 2020–21 1ACB 8º  18–20 2 EuroCup    14–72021–22 1ACB 8º  17–19 2 EuroCup    13–7

 Notas 

 Véxase tamén 

 Ligazóns externas 
 Páxina web oficial do Gran Canaria
 Perfil do Gran Canaria en acb.com

Gran Canaria
Gran Canaria
Categoría:Deporte nas Palmas de Gran Canaria
Categoría:Placa de ouro da Real Orde do Mérito Deportivo